ประกาศการท่าเรือแห่งประเทศไทย เรื่อง การเรียกเก็บค่าธรรมเนียมพิเศษการใช้น้ำมันเชื้อเพลิงของการให้บริการตู้สินค้า

ประกาศการท่าเรือแห่งประเทศไทย
ประกาศการท่าเรือแห่งประเทศไทย
เรื่อง
การเรียกเก็บค่าธรรมเนียมพิเศษการใช้น้ำมันเชื้อเพลิงของการให้บริการตู้สินค้า[๑]
 

ตามประกาศการท่าเรือแห่งประเทศไทย
เรียกเก็บค่าธรรมเนียมพิเศษการใช้น้ำมันเชื้อเพลิงของการให้บริการตู้สินค้า นั้น
เพื่อให้สอดคล้องกับสถานการณ์ปัจจุบัน อาศัยอำนาจตามความในมาตรา ๓๒ (๒)
แห่งพระราชบัญญัติการท่าเรือแห่งประเทศไทย พ.ศ. ๒๔๙๔ ประกอบกับข้อ ๔ และข้อ ๑๓ ของระเบียบการท่าเรือแห่งประเทศไทย
ว่าด้วยการใช้ท่าเรือบริการและความสะดวกต่างๆ พ.ศ. ๒๕๔๔ จึงให้ดำเนินการดังนี้

๑. ยกเลิกประกาศการท่าเรือแห่งประเทศไทย
ลงวันที่ ๒๖ เมษายน พ.ศ. ๒๕๕๐
เรื่องการเรียกเก็บค่าธรรมเนียมพิเศษการใช้น้ำมันเชื้อเพลิงของการให้บริการตู้สินค้า

๒. กำหนดค่าธรรมเนียมพิเศษการใช้น้ำมันเชื้อเพลิงของการให้บริการตู้สินค้า
(ไม่รวมภาษีมูลค่าเพิ่ม) โดยให้มีผลตั้งแต่วันที่ ๑ ตุลาคม ๒๕๕๐ ดังนี้
บาท/ตู้
ขนาด
 20'
 40'
 >40'
ตู้มีสินค้า
 41
 82  92
ตู้สินค้าเปล่า
 25
 50  56

๓. การท่าเรือแห่งประเทศไทยจะทบทวนอัตราค่าธรรมเนียมตามข้อ
๒ ทุกวันที่ ๑ เมษายนและวันที่ ๑ ตุลาคมของทุกปี
ซึ่งใช้ผลต่างของราคาน้ำมันดีเซลของบริษัท ปตท. จำกัด (มหาชน) ระหว่างราคาเฉลี่ยในระยะเวลา
๖ เดือนที่ผ่านมาเปรียบเทียบกับราคาเฉลี่ยทั้งปีของปี ๒๕๔๗
และจะปรับปรุงในกรณีที่ผลการคำนวณอัตราค่าธรรมเนียมมีการเปลี่ยนแปลงเกินกว่าร้อยละ
๕


ประกาศ
ณ วันที่ ๑๐ กันยายน พ.ศ. ๒๕๕๐
สุนิดา
สกุลรัตนะ
ผู้อำนวยการ
การท่าเรือแห่งประเทศไทย
หมายเหตุ
:- เหตุผลในการออกประกาศฉบับนี้ คือ
เนื่องจากราคาน้ำมันเชื้อเพลิงได้ปรับสูงขึ้นอย่างต่อเนื่องเป็นผลกระทบต่อต้นทุนกิจการขนส่งทุกประเภท
และการประกอบการท่าของกิจการท่าเรือทั้งภาครัฐและเอกชนทั้งส่วนท่าเรือกรุงเทพ
ท่าเรือแหลมฉบังโดยตรง โดยเฉพาะอย่างยิ่งการให้บริการตู้สินค้าซึ่งมีต้นทุนค่าใช้จ่ายน้ำมันเชื้อเพลิงในอัตราสูง
และผู้ประกอบการเอกชนไม่สามารถรองรับภาวะการขาดทุนได้การท่าเรือแห่งประเทศไทยจึงพิจารณาดำเนินการออกประกาศการท่าเรือฯ
ฉบับนี้




















ปริยานุช/ผู้จัดทำ
๘
ตุลาคม ๒๕๕๐

[๑]
ราชกิจจานุเบกษา เล่ม ๑๒๔/ตอนพิเศษ ๑๓๗ ง/หน้า ๒๐/๒๖ กันยายน ๒๕๕๐